อาการที่เข้ารับการรักษาคือกรวยไตอักเสบ ไข้ขึ้น ร้าวตัว วันแรกก่อนแอดมิด พยาบาลได้แจ้งว่าจะฉีดยาแก้ปวด เข้าที่สะโพกค่ะ หลังจากฉีด ก็ชา ชาแบบชาที่ชั้นผิวหนังค่ะ เกาไม่รู้สึก แต่กดลงลึกๆแล้วเจ็บค่ะ กินวงกว้างลามลงมาถึงตำแหน่งต้นขา ห่างจากจุดฉีดประมาณหกเซ็นติเมตรและค่อยๆเลื่อนลงมามากขึ้น หลังจากวันนั้นผ่านไปสักพักเกิดอาการคันยิบๆ เกาไม่รู้สึกเหมือนเดิม แต่ก็หายคันไปเอง หลังจากนั้นจนวันนี้ ห้าเดือนกว่าได้แล้วค่ะ ยังไม่หายชา บริเวณที่ฉีดชาไม่มากเท่าตำแหน่งที่ต่ำลงมา เวลาเดินหรือวิ่งจะปวดหน่วงๆ ไปหาที่รพเดิมก็ให้ทานวิตามิน ก็ยังไม่หาย แบบนี้จะเป็นอันตรายมั้ยคะ เกิดจากอะไร รักษายังไง ควรไปโรงพยาบาลอื่นมั้ยคะ
สวัสดีค่ะ จากที่เล่ามา คิดว่า ช่วงระยะเวลาที่มีอาการชาเป็นค่อนข้างยาวนาน อาการนี้น่าจะไม่เกี่ยวกับการฉีดยาเข้าสะโพกนะคะอาการชาตามบริเวณสะโพกและต้นขา อาจเกิดได้จากสาเหตุต่างๆ เช่น ปลายประสาทอักเสบ, ปลายประสาทถูกกดทับ, ปลายประสาทได้รับบาดเจ็บ เป็นต้นจากที่ เล่ามา อาจเป็นลักษณะของปลายประสาทอักเสบโดยไม่ทราบสาเหตุที่ชัดเจน ซึ่งโดยทั่วไปแพทย์จะแนะนำให้รอดูอาการก่อนค่ะหากมีอาการชาเพิ่มมากขึ้น มีอาการอ่อนแรง หรือมีอาการผิดปกติอื่นๆ แนะนำให้ไปพบแพทย์อีกครั้งเพื่อตรวจหาสาเหตุนะคะ